Busstaking verbyDie vervoervakbond SATAWU het Maandagmiddag gesê die busstaking is opgeskort en lede behoort van Dinsdag af hul dienste te hervat. Azaria Mataboge, SATAWU se woordvoerder, sê vakbonde en werkgewers het die naweek vergaderings hervat om loongeskille te bespreek. Busbestuurders het aanvanklik op ŉ 18% loonverhoging en meer voordele aangedring. Werkgewers het intussen hul aanbod van 6,5% na 9,5% verhoog. Mataboge sê die 9,5% aanbod is aanvaar.